Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Ajánlást tett továbbá a belügyminiszternek, hogy a temetőkről és a temetkezésről szóló 1999. évi XLIII. törvény
Paragraph Index: 176

1996. január óta próbálta ellátását megállapíttatni, mert súlyosan látáscsökkent, magas vérnyomása és egyéb betegségei is vannak. 1996. január 1-jén nyújtotta be igényét járadéka megállapítására a Salgótarján Megyei Jogú Város Polgármesteri Hivatalához. Kérelmét elutasították, mert a vezető szemész szakfőorvos megállapítása szerint a panaszos „állapota nem végleges” és járadékra „nem jogosult”, mivel látáscsökkenésének mértéke nem éri el a 6/1971. (XI. 30.) EüM rendeletben előírtat. A panaszos fellebbezésére a Nógrád Megyei Közigazgatási Hivatal — az Országos Egészségbiztosítási Pénztár Orvos Szakértői Intézete II. fokú orvosi bizottsága (mely Balassagyarmaton működik) szakvéleménye alapján — az elsőfokú határozatot helybenhagyta. A Balassagyarmati Városi Bíróság az ügyben a panaszos keresetét szintén elutasította. Az ítéletet megalapozó igazságügyi orvosszakértő véleménye az előző orvosi szakvéleményeket erősítette meg, azonban azt is megállapította, hogy a vizsgálat időpontjában (1996. december 9.) a panaszos látásromlása már 85 százalékos volt, és az ő diagnózisa szerint ez az állapot folyamatosan romlani fog. Ezért a bíróság felhívta a panaszos figyelmét arra, hogy az újabb szakvélemény alapján kérheti a polgármesteri hivataltól ellátása megállapítását. A panaszos új igényét a Polgármesteri Hivatal Szociális és Egészségügyi Osztálya — a bírói ítélettel együtt — véleményezésre megküldte a szemész szakfőorvosnak, aki korábbi álláspontját és kialakított diagnózisát erősítette meg. Ennek ellenére a Szociális és Egészségügyi Osztály a bírósági orvosszakértő véleményére alapozva a panaszosnak 1996. november 1-től

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes